Արա Շիրազ

**Արա Շիրազ**, *Արամազդ Հովհաննեսի Կարապետյան* (), հայ քանդակագործ, Հայաստանի ժողովրդական նկարիչ։

## Կենսագրություն
Արա Շիրազը 20-րդ դարի հայտնի բանաստեղծ Հովհաննես Շիրազի և բանաստեղծուհի Սիլվա Կապուտիկյանի որդին է։

1966 թվականին ավարտել է Երևանի գեղարվեստա-թատերական ինստիտուտը։

1987-1993 թվականներին Հայաստանի նկարիչների միության նախագահ։

Մահացել է «Նաիրի» բժշկական կենտրոնում ծանր հիվանդությունից հետո։ Քանդակագործը ծայրահեղ ծանր վիճակում հիվանդանոց էր տեղափոխվել 2014 թվականի փետրվարի 24-ին։ Բժիշկներն ախտորոշել էին գլխուղեղի արյան շրջանառության սուր խանգարում, զարգացել էր պոլիօրգանային անբավարարություն։
մինի|Սիլվա Կապուտիկյանի և Արա Շիրազի հուշատախտակը Երևանի Սիլվա Կապուտիկյան փողոցում

## Կոչումներ
* Պողոսյան մրցանակ (2008)
* Հայաստանի ժողովրդական նկարիչ (2009)

## Ստեղծագործություններ
1960-ական թվականներին հայ կերպարվեստում գեղարվեստական ձևերի թարմացման« պլաստիկայի ազգային ավանդույթների յուրացման միտումներն արտահայտվել են Շիրազի գործերում։
* «Անտունի», 1969, թուջ, ԺԱԹ, Երևան
* «Ներբող» 1970, թրծակավ, ԺԱԹ, Երևան
* «Վահանով կինը», 1970, դրվագված պղինձ
* «Անի» հյուրանոց, Երևան

1970-ական թթ. Շիրազի արտահայտչամիջոցները դարձել են առավել վավերագրական, բազմազան։
* «Վիլյամ Սարոյան» 1975, դիմաքանդակ, թուջ, ԺԱԹ
* «Պաբլո Պիկասսո», 1976, դիմաքանդակ, թուջ, ԺԱԹ
* «Հրաչյա Ներսիսյան», 1976, դիմաքանդակ, թուջ, ԺԱԹ
* «Ֆիդայի», 1976, երանգավորված գիպս, ՀԱՊ

Մոնումենտալ և մոնումենտալ դեկորատիվ գործերից են՝
* «Պարույր Սևակի» (1974, բրոնզ, ճարտարապետ՝ Ջիմ Թորոսյան, Երևան, Պարույր Սևակի անվան դպրոցի պատին) հուշարձան
* «Եղիշե Չարենցի» (Չարենցավանի կենտրոնական զբոսայգում, թուջ, 1979, Չարենցավան) հուշարձան
* «Ալեքսանդր Մյասնիկյանի» (1981, գրանիտ, ճարտարապետ՝ Ջիմ Թորոսյան, Երևան) հուշարձան
* Անդրանիկ Օզանյանի հուշարձանի (2002, բրոնզ, բազալտ, ճարտարապետ՝ Ասլան Մխիթարյան, Երևան) հուշարձան
* Մ. Մկրտչյանի (2004, Գյումրի) հուշարձան
* «Դվին» հյուրանոցի ճակատի «Դվին» հարթաքանդակը (1978, ՀՀ Պետական մրցանակ՝ 1979, Երևան)

Հեղինակ է բազմաթիվ այլ քանդակների՝
* «Վիլյամ Սարոյանի» (1989, բրոնզ, գրանիտ, Կոմիտասի անվան զբոսայգու պանթեոն, ճարտարապետ՝ Ջիմ Թորոսյան) մահարձան
* «Հովհաննես Շիրազի» (1994, բրոնզ, կրաքարային տուֆ, Կոմիտասի անվան զբոսայգու պանթեոն, ճարտարապետ՝ Ասլան Մխիթարյան) մահարձան
* «Սերգեյ Փարաջանովի» (1999, բրոնզ, գրանիտ, Կոմիտասի անվան զբոսայգու պանթեոն, ճարտարապետ՝ Ասլան Մխիթարյան) մահարձան
* «Վազգեն Սարգսյանի» հուշապատի (1999, տուֆ, ճարտարապետ՝ Ասլան Մխիթարյան) դիմաքանդակի
* հոր՝ Հովհաննես Շիրազի հուշարձանի, որը տեղադրված է Երևանի Մալաթիա-Սեբաստիա վարչական շրջանում (2005)
* Վազգեն Ա-ի արձանի, որն տեղադրված է Սևանի Վազգենյան հոգևոր դպրանոցի բակում (2008)։

Երևանի Գրիգոր Լուսավորիչ եկեղեցու դիմացի աջ անկյունում տեղադրված Անդրանիկ Օզանյանի հուշարձանի հեղինակն է (2002 թ.)։ Այն հարցին, թե ինչու է նա Անդրանիկին երկու ձիերի վրա է քանդակել, նա պատասխանել է, որ երկու ձիերը խորհրդանշում են Արևմտյան և Արևելյան Հայաստանները, «դարերով բաժանված երկիր, մեր միանալու պատգամը և ազգային ազատագրական պայքար՝ Անդրանիկը երդում է ուտում՝ հայացքը Մասիսին ուղղելով»։

## Պատկերասրահ

Monument of Alexander Myasnikyan Yerevan (10).JPG|Ալեքսանդր Մյասնիկյանի հուշարձան (Երևան)
Հովհաննես Շիրազ (2).JPG|Հովհաննես Շիրազի հուշարձան (Երևան)
Ara Shiraz - Vruyr.jpg|Վրույր Գալստյան, 1984, Երևանի Ժամանակակից արվեստի թանգարան
Անդրանիկ Օզանյան, Երևան.JPG|Անդրանիկ Օզանյանի հուշարձան (Երևան, Կենտրոն)
Statue Tigran Petrosian 02.JPG|Տիգրան Պետրոսյանի հուշարձան (Երևան, Օղակաձև զբոսայգի)
Sergei Parajanov's tombstone at Komitas Pantheon.jpg|«Սերգեյ Փարաջանովի» մահարձանը Կոմիտասի անվան զբոսայգու պանթեոնում
Պատկեր:Հուշարձան Պարոյր Սևակին (6).jpg|Պարույր Սևակի հուշարձան (Երևան)


## Ծանոթագրություններ

## Արտաքին հղումներ
* Արա Շիրազ - Ժամանակակից արվեստի թանգարան
* «Ես մի վատ սովորություն ունեի…»
* Հայից Հայ․ Արա Շիրազ
* «Արա Շիրազի գործերը գրեթե բանտարկված էին, իսկ ինքը ցանկանում էր, որ ապրեն». Ռոբերտ Էլիբեկյան

Կատեգորիա:20-րդ դարի քանդակագործներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Խորհրդահայեր
Կատեգորիա:ՀՀ ժողովրդական նկարիչներ
Կատեգորիա:Հայ քանդակագործներ
Կատեգորիա:Հայաստանի նկարիչների միության նախագահներ
Կատեգորիա:Պողոսյան մրցանակի դափնեկիրներ
Կատեգորիա:Ստեղծագործական կեղծանուններ